Document ID: 32014R0663

TARYBOS ĮGYVENDINIMO REGLAMENTAS (ES) Nr. 663/2014
2014 m. birželio 5 d.
kuriuo pakeičiami Reglamento (EB) Nr. 1346/2000 dėl bankroto bylų A, B ir C priedai
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į 2000 m. gegužės 29 d. Tarybos reglamentą (EB) Nr. 1346/2000 dėl bankroto bylų (1), ypač į jo 45 straipsnį,
atsižvelgdama į Europos Komisijos pasiūlymą,
kadangi:
(1)
Reglamento (EB) Nr. 1346/2000 A, B ir C prieduose išvardyti valstybių narių nacionalinės teisės aktuose nurodytų bylų ir likvidatorių, kuriems taikomas tas reglamentas, pavadinimai. A priede išvardytos to reglamento 2 straipsnio a punkte nurodytos bankroto bylos. B priede išvardytos to reglamento 2 straipsnio c punkte nurodytos likvidavimo bylos, o C priede išvardyti to reglamento 2 straipsnio b punkte nurodyti likvidatoriai;
(2)
2013 m. vasario 5 d. Lietuva, remdamasi Reglamento (EB) Nr. 1346/2000 45 straipsniu, Komisijai pranešė apie šio reglamento A ir C prieduose išdėstytų sąrašų pakeitimus;
(3)
2013 m. kovo 11 d. Airija, remdamasi Reglamento (EB) Nr. 1346/2000 45 straipsniu, Komisijai pranešė apie šio reglamento A ir C prieduose išdėstytų sąrašų pakeitimus;
(4)
2013 m. kovo 25 d. Graikija, remdamasi Reglamento (EB) Nr. 1346/2000 45 straipsniu, Komisijai pranešė apie šio reglamento A, B ir C prieduose išdėstytų sąrašų pakeitimus;
(5)
2013 m. kovo 25 d. Liuksemburgas, remdamasis Reglamento (EB) Nr. 1346/2000 45 straipsniu, Komisijai pranešė apie šio reglamento A, B ir C prieduose išdėstytų sąrašų pakeitimus;
(6)
2013 m. balandžio 26 d. Lenkija, remdamasi Reglamento (EB) Nr. 1346/2000 45 straipsniu, Komisijai pranešė apie šio reglamento A ir B prieduose išdėstytų sąrašų pakeitimus;
(7)
2013 m. gegužės 22 d. Portugalija, remdamasi Reglamento (EB) Nr. 1346/2000 45 straipsniu, Komisijai pranešė apie šio reglamento A, B ir C prieduose išdėstytų sąrašų pakeitimus;
(8)
2014 m. vasario 5 d. Italija, remdamasi Reglamento (EB) Nr. 1346/2000 45 straipsniu, Tarybai pranešė apie to reglamento A, B ir C prieduose išdėstytų sąrašų pakeitimus. Tas pranešimas vėliau, 2014 m. balandžio 10 d., buvo iš dalies pakeistas;
(9)
2014 m. vasario 12 d. Kipras, remdamasis Reglamento (EB) Nr. 1346/2000 45 straipsniu, Tarybai pranešė apie to reglamento A, B ir C prieduose išdėstytų sąrašų pakeitimus. Tas pranešimas vėliau, 2014 m. balandžio 10 d., buvo iš dalies pakeistas;
(10)
Jungtinei Karalystei ir Airijai Reglamentas (EB) Nr. 1346/2000 yra privalomas ir todėl vadovaujantis to reglamento 45 straipsniu jos dalyvauja priimant ir taikant šį reglamentą;
(11)
pagal Protokolo Nr. 22 dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius Danija nedalyvauja priimant šį reglamentą ir jis nėra jai privalomas ar taikomas;
(12)
todėl Reglamento (EB) Nr. 1346/2000 A, B ir C priedai turėtų būti atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1346/2000 A, B ir C priedai pakeičiami šio reglamento I, II ir III prieduose pateiktais tekstais.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas valstybėse narėse pagal Sutartis.
Priimta Liuksemburge 2014 m. birželio 5 d.

Labels: 4
18
11